Kina vil blive Ikeas største marked om 15 år

Virksomheder Eksklusivt for kunder

Lige nu er Tyskland Ikeas største marked, og den svenske møbel- og indretningsgigant har 40 butikker spredt ud over hele Tyskland. I Kina har Ikea kun 11, men selskabet vicechef i landet føler sig sikker på, at man kan overgå Tyskland om 15-20 år.



"Selvom Kina stadigvæk ikke er vores største marked, når der måles på omsætning, så er vi ret sikre på, at det vil det være om 15-20 år," udtaler vicedetailchef for Ikea i Kina Colin Renwick til China Daily.



Ikea, som gik ind i Kina for 14 år siden, har 11 butikker i Shanghai, Beijing, Guangzhou, Chengdum Shenzhen, Nanjing, Dalian, Shenyang, Tianjin og Wuxi.



"Vi forventer at øge ekspansionen, efter at vi har fået en dyb forståelse for det kinesiske marked igennem vores succesfulde erfaringer fra Beijing og Shanghai. Nu retter vi fokus på andenrangs-byerne for at efterkomme den stigende efterspørgsel, vi oplever der," siger Colin Renwick.



Ved udgangen af 2014 ventes tre nye butikker at have slået dørene op i Ningbo, Shanghai og Beijing, og allerede i år går opførelsen af butikker i gang i Chongqing og Wuhan.



